แนวโน้มดัชนีเช้าปรับขึ้นต่อตามหุ้นโลก
นักวิเคราะห์ประเมินดัชนีเช้าวันนี้ยังปรับตัวสูงขึ้นอยู่ตาม momentum ต่อเนื่องจากตัวเลขเศรษฐกิจสหรัฐ
3 ธ.ค. 2553

นักวิเคราะห์ประเมินดัชนีเช้าวันนี้ยังปรับตัวสูงขึ้นอยู่ตาม momentum ต่อเนื่องจากตัวเลขเศรษฐกิจสหรัฐ 
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นเช้านี้ยังปรับตัวสูงขึ้นอยู่เป็น momentum ต่อเนื่องจากตัวเลขเศรษฐกิจสหรัฐ แต่อาจไม่ได้ขึ้นแรงมาก เพราะรับรู้ไปพอสมควรแล้ว ตอนนี้จับตาตัวเลขการจ้างงานของสหรัฐหากออกมาดีกว่าคาดก็น่าจะทำให้ตลาดยังคงมี rally ต่อ แต่เชื่อว่าเมื่อปรับขึ้นมาระดับหนึ่งอาจมีการกลับตัว โดยเฉพาะของต้นสัปดาห์หน้าน่าจะเริ่มมีการทำ Profit taking เพราะตัวเลขเศรษฐกิจออกมาแล้ว และหากข้อมูลเศรษฐกิจหลังจากนี้ออกมาชะลอตัว โอกาสที่จะขายก็มี          มองแนวต้าน 1,040-1,042 จุด แนวรับ 1,025 และ 1,020 จุด กลุ่มนำตลาดยังเป็นสินค้าโภคภัณฑ์ที่ราคาปรับขึ้นมาตามเศรษฐกิจโลก และแบงก์จากการปรับขึ้นอัตราดอกเบี้ย แต่วันนี้คิดว่าจะเป็นการเล่นหุ้นตัวเล็ก-กลาง ในประเทศปัจจัยการเมืองจับตา วันที่ 9 ธ.ค.นี้ที่ศาลรัฐธรรมนูญจะนัดพร้อมคู่ความในคดีเงินบริจาคของพรรคประชาธิปัตย์ 258 ล้านบาท